PRIMĂRIA COMUNEI MACEA
Compartiment urbanism
Compartiment contabilitate, buget

RAPORT DE SPECIALITATE
Nr. 4404/23.04.2024
cu privire la aprobarea Studiului de Fezabilitate și devizului general aferent obiectivului de investiție „Sisteme automatizate de irigare a parcurilor din zona centrală a localităţilor Macea şi Sânmartin, judeţul Arad”


În vederea implementării obiectivul de investiție „Sisteme automatizate de irigare a parcurilor din zona centrală a localităţilor Macea şi Sânmartin, judeţul Arad” a fost realizat de către S.C SMART HOUSE COLOR S.R.L, Studiul de Fezabilitate nr. 126/2023.

	Valoarea totală a proiectului, potrivit devizului general al obiectivului de investiție este în cuantum de 345.730,52 lei fără T.V.A din care C+M =324.696,52 lei fără T.V.A, și se propune amenajarea parcurilor comunale din localităţile Macea şi Sânmartin prin achiziţia şi montajul sistemelor de irigat pentru parc Macea având suprafaţa de 10.438 mp şi 2 foraje propuse, achiziţia şi montajul sistemelor de irigat pentru parc Sânmartin având suprafaţa de 2.547 mp şi un foraj propus, respective achiziţia şi montajul instalaţiilor electrice pentru alimentarea zonelor de irigat.

Valoarea totală a proiectului va fi asigurată din fondurilor europene aferente Planului național de redresare și reziliență în cadrul apelului de proiecte PNRR/2022/C10, componenta 10 — Fondul local, axa I.1 – Mobilitate urbană durabilă, subinvestiția I.1.2 - Asigurarea infrastructurii pentru transportul verde – ITS/alte infrastructuri TIC şi din bugetul local al comunei Macea.

În conformitate cu prevederile art. 44 (1) din Legea nr. 273/2006 privind finanțele publice locale documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale,  se aprobă de către autorităţile deliberative. Ținând seama și de prevederile art. 10, alin. (4) lit. b) din Hotărârea Guvernului nr. 907/2016 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, rezultă că devizul general al lucrării se actualizează la data solicitării autorizaţiei de construire.


	În temeiul art. 136 alin. (8) lit. b) și  alin. (10) din Codul administrativ aprobat prin Ordonanța de Urgență a Guvernului nr. 57/2019 propunem  Consiliului local Macea să adopte proiectul de hotărâre nr. 54 din 24.04.2024 cu privire la aprobarea devizului general al obiectivului de investiție „ Sisteme automatizate de irigare a parcurilor din zona centrală a localităţilor Macea şi Sânmartin, judeţul Arad”, precum și a Studiului de Fezabilitate aferent.

